जयपुर। राजस्थान में कांग्रेस की ओर से अब तक भावी मुख्यमंत्री का नाम साफ नहीं किए जाने पर बुधवार को भाजपा के ग्रामीण विकास पंचायती राज मंत्री राजेन्द्र राठौड़ ने राहुल गांधी पर हमला बोला। राठौड़ ने कहा कि राहुल गांधी राजस्थान में कांग्रेस की ओर से मुख्यमंत्री का नाम सुझाने की हिम्मत नहीं कर पा रहे हैं। पूरे राजस्थान में इस पर बहस चल रही है। आज लोकतांत्रिक युद्ध प्रारम्भ हो चुका है। युद्ध में सेनापति नहीं हो,यह हास्यास्पद है।